ועדת העבודה, הרווחה והבריאות, כנסת 15, פרוטוקול מספר 331, 2001-07-05 10:00

דוד טל: 1.

דוד טל: תקנות הבטיחות בעבודה (מכירה והשכרה של מכונות, מתקנים וציוד)

אילת זלדין: אנחנו רואים את התקנות האלה כתקנות מאוד חשובות מכיוון שהן מאפשרות לנו לפתור את הבעיה במקום.

אילת זלדין: זאת אומרת, לא צריך לבוא לכל מפעל ושם לתפוס מכונות מסוכנות אלא בתחילת הדרך אנחנו עוצרים ואנחנו קובעים שמכונות צריכות לעמוד בתקנים מסוימים, לצרף להן הוראות בטיחות בעברית ואנחנו מטילים את החובה על היצרן או על היבואן.

אילת זלדין: התקנות האלה מותקנות מכוח סעיף מיוחד שיש בפקודת הבטיחות בעבודה שמאפשר לנו לעשות זאת.

אילת זלדין: יש לנו תקדים כשיש לנו תקנות דומות במגזר החקלאי של מכירה והשכרה של מכונות חקלאיות ואנחנו עכשיו מרחיבים את התקנות על כלל המכונות.

יצחק וולף: לגבי חלקי חילוף, ממילא היצרנים משתדלים לספק אותם ולכן אנחנו חושבים ששני הדברים העיקריים הם באמת מיגון המכונה, התאמתה לתקן או החוברת או דף ההפעלה בעברית.

יצחק וולף: אנחנו חוזרים מג'נבה וגם שם באמנה החדשה שמיועדת לחקלאות אמנם, גם שם המגמה הזו מופיעה באמנה.

יצחק וולף: אנחנו יכולנו להתגאות ולומר שאצלנו במגזר החקלאי זה כבר קיים.

זאב פוטרמן: יש דבר נוסף שלא הוזכר כאן ואינני יודע מדוע.

זאב פוטרמן: לנו היה מאוד חשוב נושא של השאלת הציוד שהיה שטח פרוץ ועתה הוא כולל את התקנות האלה.

דוד טל: אנחנו מאשרים את התקנות.

דוד טל: מסוכנים במעבדות רפואיות, כימיות וביולוגיות

קורט למש: כדי לא להיכנס לכל הפרטים, אני רוצה לצמצם את ההסבר של התקנות האלה לגבי החובות שאנחנו מטילים על מחזיק במקום עבודה, על מנהל המעבדה ועל העובדים עצמם.

קורט למש: לגבי מחזיק במקום עבודה, פירוש הדבר בעל הבית.

קורט למש: אם ניקח את מפעלי “טבע” לתרופות, המחזיק במקום העבודה הוא הבעלים או המנכ"ל של "טבע".

קורט למש: מנהל המעבדה הוא איש המקצוע שבדרך כלל יש לו תואר PH.d בכימיה או בביולוגיה או בנושא אחר, ועליו אנחנו מטילים את האחריות המקצועית ואת החובות של ביצוע כל החלק המקצועי של התקנות.

קורט למש: גם את העובדים לא רצינו לפטור לגמרי מהחובות כי בניסיון המר שלנו, כשאנחנו מסתובבים בשטח במעבדות מסוימות, עדיין אנחנו נתקלים בתופעה של עובדי מעבדה שאוכלים בתוך המעבדה, מעשנים בתוך המעבדה וכולי וכולי.

קורט למש: הדרישות המפורטות מופיעות תחת סעיף חובות המחזיק במקום עבודה, ממנו אנחנו דורשים רכישה של ציוד, הזמנה של מעבדות מוסמכות לבצע בדיקות סביבתיות ולדאוג לכל מה שעולה כסף והשקעה מבחינה אדמיניסטרטיבית בתוך המעבדה.

קורט למש: ממנהל המעבדה - שמי שממנה אותו הוא דווקא המחזיק במקום העבודה, הוא זה שבוחר מבין עובדיו מי יהיה מנהל המעבדה מבחינה מקצועית - אנחנו דורשים הדרכה של העובדים, רשימה של כל הגורמים המסוכנים שנמצאים במקום, הזמנה של אנשים לבדיקה תקופתית, תקינות וכולי וכולי.

קורט למש: מהעובדים אנחנו דורשים התנהגות נאותה, שיתייצבו לקבלת ההדרכה שמנהל המעבדה חייב לתת להם בהתאם לתקנות.

קורט למש: העובדים צריכים להתייצב ולהתנהג בהתאם להדרכה שהם מקבלים.

קורט למש: הם צריכים לשמור על הציוד המגן ולהשתמש בו בצורה נאותה, וצריכים להימנע מעישון, אכילה וכולי במעבדה.

קורט למש: כדי שהם יוכלו לעשות זאת המחזיק במקום העבודה חייב לספק לעובדים את המקום המתאים לכך.

פיטר מגנוס: השאלה שלך ממחישה למה תקנה כזו היא מאוד חשובה.

פיטר מגנוס: אנחנו מפעילים פה סדרה של אמצעים שהמעביד חייב לנקוט בהם והוא מקבל פה גם הנחיה מאוד ברורה מה הוא צריך לעשות ואיך הוא צריך לפעול.

פיטר מגנוס: לכן אנחנו בביקורים שלנו באים לוודא שהוא באמת פעל לפי התקנות.

קורט למש: האלו קבענו שנה כי ראינו שכאן לא רק המשק אלא אנחנו עצמנו צריכים להתארגן ליישום התקנות האלה.

קורט למש: לגבי הגלילים האלה של הגזים שבדרך כלל צריכים להיות מחוץ למעבדה, קשורים מעבר לקיר, יש כמה מעבדות בתוך המערכת שפשוט זה בלתי ישים וזאת בגלל המבנה.

קורט למש: כאן תהיה הוראת מעבר והיא לא תחול לגבי העתיד כאשר לגבי תכנון מעבדה חדשה, הדרישות הקיימות יהיו בתוקף.

קורט למש: כאן מדובר במקומות שם פשוט הדבר הוא בלתי ישים.

דוד טל: אני מודה לכם.